Vločky Natural
Vločky bez prídavku oleja, iných tukov, soli alebo cukru! Majú bohatú orechovú chuť, chrumkavú textúru a nekonečné množstvo využití.
Príprava
Varte 2 minúty v mlieku alebo v rastlinnom nápoji (napríklad sójové, mandľové, kokosové mlieko), alebo len prelejte vriacou vodou a nechajte 10 minút odstáť. Pri sójových vločkách odporúčame namočiť na 30 minút do vody, prepláchnuť, zaliať vodou a variť po dobu 15 minút.
1 porcia = 50 g vločiek na 150 ml tekutiny.
Použitie
Sú vhodné do slaných, ale aj sladkých pokrmov, vrátane raňajkových kaší, ako súčasť müsli, orechových /granolových zmesí.
Používajú sa predovšetkým na zlepšenie nutričných hodnôt a štruktúry pečených produktov – pečiva, sušienok, koláčov, ale aj na zahustenie polievok či omáčok.
Možno ich aj pomlieť a použiť ako múku alebo strúhanku na základ sladkých koláčov, mäsových guliek, hamburgerov a podobne.
Quinoa vločky
Ide o zlisované zrná quinoi. Vďaka jej vysokým výživným hodnotám sa záujem o výrobky z quinoi výrazne zvyšuje. Majú prirodzene nízky obsah kalórií, tuku a neobsahujú cholesterol. Sú vynikajúcim, komplexným zdrojom rastlinných bielkovín (pre vegetariánov aj vegánov), vlákniny, železa, vitamínu B2 a fosforu. S ich použitím pripravíte rýchly, chutný a ľahko stráviteľný pokrm.
Sú prirodzene bezlepkové, takže si na nich môžu pochutnať aj ľudia s bezlepkovou diétou.
Zloženie
100% quinoa.
|Nutričné hodnoty||v 100 g|
|Energetická hodnota||1628 kJ/389 kcal|
|Tuky||5,30 g|
|z toho nasýtené mastné kyseliny||0 g|
|Sacharidy||63,60 g|
|z toho cukry||0 g|
|Bielkoviny||14,10 g|
|Soľ||<0,01 g|
Krajina pôvodu:
Holandsko .
Špaldové vločky
Parou zvlhčené a následne zlisované zrná špaldy. V porovnaní s pšeničnými sú oveľa lepšie stráviteľné. Špaldu radíme medzi starobylú odrodu pšenice, ktorá je však výživnejšia.
Špalda má jedinečnú, orechovú príchuť a vďaka vysokej rozpustnosti vo vode, sa dôležité živiny pomerne rýchlo vstrebú do tela. Špalda nebola nikdy hybridizovaná, takže si zachovala veľa zo svojich pôvodných vlastností, vrátane komplexnej chuti a výživy. Nie je bezlepková, avšak dodá vysoký podiel vlákniny, komplexných sacharidov, vitamínov skupiny B, železa, horčíka a mangánu.
Jej pravidelná konzumácia môže pozitívne ovplyvniť funkciu tráviaceho systému a pravidelné vyprázdňovanie.
Zloženie
Lúpané zrná špaldy.
|Nutričné hodnoty||v 100 g|
|Energetická hodnota||1530 kJ/362 kcal|
|Tuky||150 g|
|z toho nasýtené mastné kyseliny||0 g|
|Sacharidy||68 g|
|z toho cukry||6,50 g|
|Bielkoviny||14 g|
|Soľ||0,50 g|
Krajina pôvodu:
Česká republika .
Sójové jemné a celé vločky
Sójové vločky sa vyrábajú z celých sójových bôbov, ktoré sa na približne 30 sekúnd opečú a potom zvalcujú do podoby jemných vločiek alebo sa ponechajú vcelku.
Na rozdiel od iných druhov, ktoré majú vysoký obsah cholesterolu a nasýtených tukov, sú tieto vločky vyrobené z celých sójových bôbov bohatých na nenasýtené tuky, čo z nich robí ideálny zdroj energie. Ich pravidelný príjem môže dokonca pomôcť pri znižovaní hladiny cholesterolu.
Obsahujú malé množstvo kalórií, takže sú vhodné aj do diéty. Pomáhajú zasýtiť a obmedziť tak vašu chuť k jedlu.
Sú dobrým zdrojom bielkovín, stráviteľnej vlákniny, minerálov (mangán, železo, vápnik), vitamínu K, C a niektorých vitamínov skupiny B.
100 g sójových vločiek zodpovedá až 90% odporúčaného denného príjmu železa, ktoré prispieva k správnej tvorbe červených krviniek, k správnemu prenosu kyslíka v tele, podporuje imunitný systém a prispieva k zníženiu únavy!
Neobsahujú lepok, takže sú vhodné aj pre tých, ktorí musia dodržiavať bezlepkovú diétu.
Zloženie
Lúpané sójové bôby.
|Nutričné hodnoty||v 100 g|
|Energetická hodnota||1717 kJ/412 kcal|
|Tuky||20,80 g|
|z toho nasýtené mastné kyseliny||2,80 g|
|Sacharidy||13,20 g|
|z toho cukry||10,90 g|
|Bielkoviny||37 g|
|Soľ||<0,01 g|
Krajina pôvodu:
Česká republika .
Diskusia / komentáre
do diety? no ja so citala ze to ma vela sacharidov
áno ale netreba hádzať všetky do jedného vreca.tieto ta zasytia a energia z nich sa uvoľňuje dlhšiu dobu.zavisi od toho s čím ju skombinujes je rozdiel si k nej dať zeleninu a je rozdiel keď zješhranolky. Potom sa netreba vyhovárať že jem sóju a nechudnem :)
Uplne tak to nie je: Napr. musi diabetik D2 okrem postupne metabolizovatelnych sacharidov dbat aj na celkove mnozstvo sacharidov. 60 g sacharidov na 100g tovaru je jednoducho too much.
SU VYNIKAJUCE. RANO SI ICH PRISYPAVAM K MUSLI SPOLU S ORIESKAMI SEM TAM CERSTVYM OVOCIM A MEDOM. HNED Z RANA MAM DOSTATOK ENERGIE. A ESTE MI TO AJ CHUTI.
sojove vlocky u nas mame radi vsetci. Pridavam ich do plniek z mletého mäsa. Je to moja špecialita.
no mne to nechuti. dal som tomu sancu zopar dni ale nemozem tomu prist na chut. a jest na rano nejake obilie a strukoviny no fuj. Radsej čerstvo upeceni chlieb.
Treba si to správne ochutiť ak ti to takto nechutí :) Ja si varím kašu napríklad s medom a je to fajn. Určite lepšie ako chlieb z múky droždia a kvasníc. Hotová smrť pre tvoj tráviaci systém.
Aj zelenina vie chutit ako trava, alebo ako chutny salat, je to hlavne o tom, ako si, alebo ti to upravia...